Kun halvdelen af nævningetinget stemte for forvaring, som endte med at blive Thomas Thomsens dom. Læs her hvorfor det alligevel endte sådan.

Klokken 11:45 var der domsafsigelse i Mia-sagen. - Thi kendes for ret. Tiltalte Thomas Thomsen idømmes forvaring. Sådan lød det fra retsformand Lars Krunderup, inden han fortsatte: - Hos tiltalte konfiskeres et falsk militært identitetskort.Tiltale skal betale sagens omkostninger. Tiltale skal inden 14 dage betale 327.276,55 kroner. Det er penge der skal betales til de efterladte. Uenighed om straf Der var dog langt fra entydig enighed blandt nævnetinget i forhold til strafudmålingen. Der var afgivet fire stemmer for livstid, seks stemmer for forvaring, og to stemmer for fængsel i 16 år. Da flertallet altså stemte for forvaring, blev strafudmålingen sådan. Efterfølgende fortalte forsvarsadvokat Mette Grith Stage, at dommen, om de ikke-erkendte forhold, ankes. Det vil sige, at Thomas Thomsen vil frikendes i landsretten for forsøg på voldtægt og drab, men ikke partering, som han har erkendt. De tre juridiske dommere er enige om, at Thomas Thomsen skal varetægtsfængsles under anken.